Sagarika (missil)

K-15 Sagarika (sanskrit: सागरिका, Sāgarikā; hav-) er et ballistisk ubåtmissil som kan bære atomstridshoder over en avstand på 700 km, utviklet av Defense Research and Development Organization i India.  Missilet utgjør en del av triaden i Indias kjernefysiske avskrekking og vil gjøre landet i stand til å slå tilbake kjernefysiske angrep. 

 Utvikling 
Utviklingen av K-15-missilet begynte på slutten av 1990-tallet med hensikt å bygge et ballistisk missil som kunne avfyres fra de atomdrevne ubåtene i Arihant-klassen i den indiske marinen.«Final test of K-15 ballistic missile on Tuesday»India ready for new missile test Sagarika har en lengde på 10 meter, en diameter på 0,74 meter, veier 17 tonn og kan ta en nyttelast på opptil 1 000 kg over en avstand på 700 km. Det ble utviklet ved DRDOs missilkompleks i Hyderabad.  Utviklingen av den undersjøiske oppskytningsrampen, kjent som Project 420, ble fullført i 2001 og overlevert til den indiske marinen for utprøving. Oppskytningsrampen er utviklet ved Hazira i Gujarat.In a workshop at Hazira, desi underwater missile launcher gets ready for trial  

Missilet ble vellykket testavfyrt seks ganger og testet til sin fulle rekkevidde opptil tre ganger. Testene den 26. februar 2008 skjedde fra en neddykket pongtong 50 meter under overflaten utenfor kysten av Visakhapatnam.India ready to join elite N-strike club En landbasert variant av K-15 Sagarika ble vellykket testavfyrt 12. november 2008.India test-fires nuclear-capable missile Sagarika integreres med Indias atomdrevne Arihant-klasse ubåter som ble sjøsatt 26. juli 2009.«India joins elite group with launch of the INS Arihant nuclear sub» , Thaindian News 26. juli 2009 DRDO utvikler også et annet ubåtmissil, K-4, som vil ha en rekkevidde på 3 000 km. Utviklingsmessige tester av missilets startrakett med gassdrivstoff har blitt gjort fra en pongtong.DRDO plans another K-15 missile launch, The Hindu 29. januar 2011 

 Se også 
Arihant-klassen
Integrated Guided Missile Development Program

 Referanser 

Kategori:Indiske missiler
Kategori:Ballistiske missiler